**ВЪТРЕШНИ ПРАВИЛА ЗА ДЕЙНОСТТА НА**

**ДЕТСКА ГРАДИНА село макреш, изнесена група село раковица**

**В ИЗВЪНРЕДНА ЕПИДЕМИЧНА ОБСТАНОВКА,**

**СВЪРЗАНА С РАЗПРОСТРАНЕНИЕТО НА COVID-19**

Подновяването на посещението на детска градина може да стане **само по желание на родителите и** с изричното условие, че са запознати и декларират, че ще спазват новите правила за работа на детската градина, за което подписват декларация по образец еднократно при подновяване на посещението на детска градина от детето.

**І.Изисквания относно приема на децата в детската градина**

**От родителите, които са преценили, че детето им ще възстанови посещението си на детска градина се очаква:**

1.Да се запознаят с предоставените им от детската градина препоръки и да подкрепят усилията на институцията за спазване на правилата и хигиената.

2.Да уведомят директора на детската градина най-късно два работни дни преди стартиране на посещението на детето.

3.Да декларират обстоятелството, че не им е известно детето да е било в контакт със заразно болни и нямат признаци на болест през последните 14 дни.

4.В декларацията родителите посочват, че са солидарно отговорни за спазването на тези правила за работа на детската градина.

5.При предаване/взимане на децата от детската градина родителите да използват предпазни средства и спазват дистанция, както между тях и персонала, така и по между си..

6.Не се допуска внасянето на лични играчки.

7.Да водят детето си на детска градина/ясла и да го вземат при стриктно спазване на графика, определен от детската градина, който е разработен и съобразен с цел спазване на противоепидемичните предписания за да няма струпване на много хора на едно място.

**Приемането на децата ще става по следният начин:**

Приемът в детската градина се извършва от медицинско или друго упълномощено от директора лице при използване на необходимите индивидуални предпазни средства – маска/шлем и ръкавици, като деца с признаци на заболяване не се допускат в детската градина. При сутрешния филтър задължително се измерва телесната температура на децата с термометър и се отбелязва в Рапортната тетрадка на групата. В детската градина се допускат само афебрилни деца.

В сградата на Детската градина се допускат само деца. Родители не се допускат освен в извънредни ситуации. Влизането в сградата е само по един родител и е задължително с предпазна маска за лице.

Родителите изчакват пред сградата на детската градина като отстоянието между тях трябва да е **най-малко 2 м.**

**Сутрешния прием на децата ще се извършва по следният график:**

ГРАФИК ЗА ПРИЕМ НА ДЕЦАТА ЗА ПЕРИОДА НА ЕПИДЕМИЧНАТА ОБСТАНОВКА

|  |  |  |
| --- | --- | --- |
| **Група** | **Час** | **Блок/Корпус** |
| Смесена група | 8.00 – 8.30 часа | Вход – детска градина |

**При взимане на децата те ще бъдат предавани от служител на родителите в интервала:**

* **от 16.00 до 18.00 часа – Вход на детската градина**

Графикът е направен за да се ограничат контактите между родители и деца от различни семейства, с цел опазване на тяхното здраве и на здравето на персонала.

**Изключение се допуска само за деца от едно семейство, които могат да бъдат водени/взимани в един и същи час.**

**II.Изисквания относно отглеждането на децата в детската градина**

Веднага след приема на дете се сменят обувките и дрехите му в детската градина и се измиват ръцете му. Ръцете на децата се измиват и преди всяко хранене, след игра и при необходимост.

При съобразяване с климатичните условия децата **остават навън** с изключение на времето за хранене и почивка, като за децата се организират игри, които да осигурят необходимата позитивна емоционална среда.

Децата играят само с играчки, които подлежат на измиване с топла вода и сапун и обработка с дезинфектант.

Не се допуска внасянето на лични играчки**.**

**III.Изисквания относно персонала в детската градина**

Служителите на детската градина, е нужно:

Да се запознаят срещу подпис преди отваряне на детската градина с правилата за работа в създадената извънредна ситуация и да ги спазват стриктно.

1. При поява на оплаквания, дори лека кашлица или ниска температура (над 37.3 ◦С) да уведомят директора. Служителите се отстраняват от детската градина до изясняване на здравния статус.
2. Да използват обособеното помещение, в което да сменят обувките и дрехите, с които идват отвън, с работни. За целта е приспособено помещение – кабинета на Директора. Да измият ръцете си, да ги дезинфекцират и да поставят необходимите предпазни средства (маска/шлем) веднага след влизане в детската градина.
3. Да придружават децата и да им дават насоки, когато това е необходимо, за това как най-добре да мият ръцете си, като преди това им покажат как става това (задължително при пристигането в детската градина, при прибиране от двора, преди и след всяко хранене, преди и след използване на тоалетна, след кихане или кашляне, в края на деня преди тръгване за вкъщи и при влизане у дома). Измиването да е с вода и сапун за поне 30 секунди, изсушаването да е по възможност със салфетка за еднократна употреба.
4. Да организират дейностите така, че децата да бъдат разделяни на подгрупи, в които да играят различни игри.
5. Да организират срещи с родителите само при необходимост, по възможност на открито и при спазване на физическа дистанция.
6. Да спазват физическа дистанция от 1.50 метра по време на регламентираните почивки.
7. **Дезинфекционни мероприятия**
   1. Да се постави мокър филтър пред всички входове.
   2. Да се осигури многократно проветряване на помещенията (минимум 10 минути на всеки час).
   3. Да се извършва текуща дезинфекция на всички подове и повърхности сутрин, след сутрешния прием на децата, след приключване на обяда, а в спалното помещение и след вдигане от сън.Тоалетната да се дезинфекцира сутрин и след всяко „ползване на гърне”. Гардеробите на децата и столчета в гардеробното помещение да се дезинфекцират преди приема на децата, след приема на последното дете за деня и след прибиране на децата от разходка или игра на двора.
   4. Да се дезинфекцират дръжките на всички врати и прозорци, ключовете на осветителните тела и перилата на стълбищата най-малко 4 пъти дневно (по 2 дезинфекции на смяна – 7:00 ч., 10:00 ч., 13:00 ч., 16:00 ч.). Дезинфекцията в кухненския блок се провежда съгласно изискванията на НАССР системата.
   5. Да се дезинфекцират детските площадки и съоръженията към тях два пъти дневно - 7:30 ч., 12:30 ч. (дезинфекцията се извършва от общински служител).

**V. Протоколи за поведение**

**Протокол при съмнение или случай на COVID-19 в детската градина**

При наличие на един или повече симптоми **при дете** (кашлица, кихане, задух, болки в гърлото, умора, гастроинтестинални оплаквания, висока температура и др.):

*1.Първоначално поведение*

* Детето да се изолира незабавно в предназначено за такъв случай помещение, докато не се прибере у дома или докато не му се обърне внимание от медицински специалист. На детето се поставя маска, съобразена с възрастта му.
* Незабавно да се осъществи връзка с родителите/настойниците и да се изиска да вземат детето, като се съобразяват с необходимите превантивни мерки.
* На родителите/настойниците да се припомнят процедурите, които трябва да следват –да се избягва физически контакт и да се консултират с лекуващия лекар на семейството, за да реши дали е необходимо да се направи тест.
* След като детето напусне помещението, да се извърши щателна дезинфекция няколко часа по-късно.
* Да се спазват превантивните и ограничителните мерки.
* Да се приеме отново дететовдетската градинасрещу медицинска бележка от семейния лекар, че това е допустимо.

*2.В случай на положителен тест на дете*

* Родителите/настойниците да информират директора на детската градина, който трябва незабавно да се свърже със РЗИ.
* Мерките за идентифициране на контактните лица и мерките, които се предприемат се съгласуват между РЗИ и директора на съответната детската градина.
* В зависимост от характеристиките на сградата и броя на контактните лица мерките може да включват затваряне на една или няколко групи или на цялата детска градина.
* Лицата, които се поставят под задължителна карантина се определят от РЗИ в зависимост от конкретната ситуация.
* Да се почистяти дезинфекцират щателно помещенията и предметите, до които е имало контакт детето в последните 48 часа.
* РЗИ информира контактните лица на детето за стъпките, които трябва да предприемат.

При наличие на един или повече симптоми **при възрастен** (кашлица, кихане, задух, болки в гърлото, умора, гастроинтестинални оплаквания, висока температура и др.):

*1.Първоначално поведение*

* Да се изолира незабавно възрастният човек и да му се даде маска, ако връщането у дома не е възможно в същия момент. Да се спазват ограничителните мерки.
* Да се избягва физическият контакт с други лица и да се консултира с лекуващия си лекар, който ще реши дали е нужно да се направи тест.
* След като лицето напусне помещението, да се извърши щателна дезинфекция няколко часа по-късно.
* Да се спазват превантивните и ограничителните мерки стриктно.

*2.В случай на положителен тест при възрастен*

* Да се информира директорът, който трябва незабавно да се свърже със РЗИ.
* Може да се оцени рискът от разпространение на инфекцията в семейството и в зависимост от това да се предприемат най-адекватните мерки за изолацията в конкретния случай.
* Мерките за идентифициране на контактните лица и мерките, които да се предприемат, се съгласуват между РЗИ и директора на съответната детската градина.
* В зависимост от характеристиките на сградата и броя на контактните лица мерките може да включват затваряне на една или няколко групи или на цялата детска градина.
* Лицата, които се поставят под задължителна карантина се определят от РЗИ в зависимост от конкретната ситуация.
* РЗИ информира контактните лица на възрастния за стъпките, които ще трябва да предприемат.
* Да се извършат щателно почистване и дезинфекция на помещенията и предметите, до които е имало контакт лицето в последните 48 часа.

Утвърдил : .......................

Директор: Ирена Кръстева